Mikitamäe uus tsässon
Mikitamäe uus tsässon on tsässon Setumaal, tänapäevase haldusjaotuse järgi Mikitamäe külas Setomaa vallas. 1990. aastate lõpul leiti, et vana tsässon pole enam taastatav ning hakati ehitama uut tsässonat, mis valmis 1998. aastal. Ometi võeti 2000. aastate teisel poolel ette vana tsässona uurimine ja restaureerimine ning see toodi oma algsest asukohast üle uue tsässona lähedusse. Praegu on vana tsässon suletud, kasutusel on uus tsässon. Nii uut kui vana tsässonat on nimetatud ka Mikitamäe Toomapühapäeva tsässonaks.